recursal/SuperWikiNEXT-32B huggingface dataset:
Sekatan armada British terhadap pelabuhan Perancis Toulon pada 1810-1814, oleh Thomas Luny
**Sekatan** atau **kepungan** dalam ketenteraan merujuk kepada usaha yang dilaksanakan oleh sesuatu pihak untuk mencegah sebarang bentuk persediaan, pasukan, maklumat, bekalan makanan ataupun bantuan yang dibuat oleh pihak lawan. Sekatan adalah salah satu perkara yang hampir mempunyai persamaan dengan usaha-usaha menyekat pengaruh ketenteraan atau mungkin juga sebagai suatu langkah advokasi untuk memulakan persengketaan ke arah pertempuran. Ia juga sebagai suatu langkah atau cara untuk menyemai benih-benih ketegangan di antara pihak bersengketa supaya akhirnya pihak bersengketa dapat melibatkan diri ke kancah pertempuran. Kepungan juga berfungsi sebagai suatu medium untuk menjatuhkan pihak lawan, ia turut dilakukan dengan cara menyekat segala usaha murni untuk mengembalikan nilai kemanusian sejagat.

Mahkamah Jenayah Antarabangsa (ICC) berhasrat untuk memasukkan kesalahan "sekatan" ke dalam senarai jenayah perang pada tahun 2009.
Duku Langsat merupakan sejenis buah dalam keluarga Lansium domesticum. Ia mempunyai sifat gabungan buah duku dan langsat. Ia merupakan kacukan diantara buah duku dan langsat. Rupa bentuk buah dan warna adalah sama seperti langsat. Cuma kulitnya agak tebal dan keras berbanding dengan buah langsat tetapi tidak setebal dan sekeras buah Duku Johor.

Pokok ini berasal dari barat Asia Tenggara, bermula dari India Selatan hingga Filipina. Ia mudah ditemui di Malaysia dan Thailand.

Habitat
-------

Bentuk buah Duku Langsat hampir sama dengan Langsat.
Pokok ini mudah tumbuh seperti kebanyakan pokok buah-buahan tropika iaitu di kawasan tropika & subtropika panas. Selalunya ia ditanam sebagai tanaman selingan di kebun kelapa atau durian. Seperti juga pokok manggis, rambutan dan pokok buah-buahan lain yang berfungsi sebagai pokok peneman yang memberi naungan. Ia tumbuh subur hanya dalam persekitaran terlindung dan lembap dengan ketinggian sehingga 800 m.

Ciri Buah
---------

Buahnya boleh berbentuk elips, bujur, atau bulat. Setiap buah bulat diliputi oleh kulit agak tebal berwarna kuning kekuningan. Di bawah kulit, buah dibahagikan kepada lima atau enam ulas isi lembut berwarna putih jernih dan berair.

Bentuk buah duku langsat
Rasa buahnya sedikit manis hingga sangat masam manakala bijinya rata dan sangat pahit jika dikunyah.

Isi buah duku langsat yang telah masak

Ciri Daun
---------

Bahagian atasnya berkilat dan licin, Hujung daunnya berbentuk runcing.

Ciri Bunga
----------

Bunga berwarna putih kuning terdapat dalam bentuk tangkai berkelompok. Bunganya keluar pada batang dan dahan utama.

Rujukan
-------

1. Penang Tropikal Fruitfarm
**Sekolah Menengah Kebangsaan Undang Rembau** atau nama ringkasnya *SMK Undang Rembau*, merupakan sebuah Sekolah menengah kebangsaan yang terletak di Jalan Batu Hampar.

Pada 2009, Sekolah Menengah Kebangsaan Undang Rembau memiliki 860 pelajar lelaki dan 832 pelajar perempuan, menjadikan jumlah keseluruhan murid seramai 1692 orang. Ia mempunyai seramai 103 orang guru.2009

Sejarah
-------

Sekolah ini telah dibina pada tahun 1951, dikenali sebagai **Undang Rembau English Secondary School (URESS)**. Ia merupakan sekolah aliran Inggeris tetapi mulai tahun 1980 menjadi sekolah kebangsaan dengan terlaksananya Dasar Pelajaran Kebangsaan. Sekolah ini telah didirikan di kawasan tanah seluas 18 ekar dan kira-kira setengah kilometer dari Pekan Rembau dan merupakan sekolah menengah pertama didirikan di daerah Rembau. Sekolah ini diwujudkan atas kesedaran masyarakat setempat dan pihak pentadbiran daerah ADO iaitu Tuanku Jaafar dan District Officer, Che Mat.

Pada awal penubuhannya, pengambilan pelajar terdiri daripada pelajar di Bangunan Umno, pelajar Sekolah Melayu yang tamat darjah IV dan pelajar baru masuk ke sekolah. Manakala, kelas-kelasnya terdiri daripada Primary 1, Special Malay Class dan Standard 3, 4 dan 5.
Sekolah ini telah dirasmikan oleh Datuk Undang Haji Ipap dan Director of Education V.M Ris pada 1951. Tenaga pengajar ketika itu terdiri daripada guru-guru Latihan Normal 1,2 orang guru lepasan Kirby dan seorang Lulusan Raffles College.

Pengertian Lambang SMKUR
------------------------

**ALAT TULIS**

* Lambang ilmu yang merangkumi semua disiplin ilmu sebagai wadah melahirkan insan yang sempurna dari segi jasmani, emosi dan rohani.

**RANGKAIAN BULATAN**

* Semangat kerjasama dan kesepaduan masyarakat sekolah cergas jasmani dan mental.

**OBOR**

* Semangat yang sentiasa marak dalam usaha merealisasikan matlamat hidup.

**KERIS**

* Keberanian masyarakat sekolah dalam menghadapi cabaran pendidikan dari semasa ke semasa.

Lagu Sekolah
------------

Lagu dan Lirik : En. Mohamad Sharif

*Sekolah Kami SMUR*

*Megah Tersergam Indah*

*Usaha Melahirkan Anak Bangsa*

*Rajin Maju Berjaya*

*Berdisiplin Diri Amalan Kami*

*Hormat-Menghormati Sentiasa*

*Jasa Pendidik Kami Kenang*

*Moga Dilanjutkan Usia*

*Sekolah Kami SMUR*

*Megah Tersergam Indah*

*Usaha Melahirkan Anak Bangsa*

*Rajin Maju Berjaya*

*Rajin Maju Berjaya*

Pencapaian
----------

Alamat
------

Sekolah Menengah Kebangsaan Undang Rembau
Jalan Batu Hampar
71309 Rembau
Negeri Sembilan, Malaysia
Telefon : 6066851244
Fax : 6066851103

Pautan luar
-----------

*
.

Pengarah
--------

Filem Rasa Sayang Eh diarah oleh pengarah L. Krishnan pada 1959.

Ringkasan
---------

Filem ini mengisahkan tentang Baning, seorang seniman pujaan dari rombongan sandiwara ‘Rasa Sayang Eh’. Dia menghidapi satu penyakit sedu-sedan yang tidak boleh dikawal sehingga pengsan apabila dia dihampiri dengan perempuan.

Dia terus ke Kuala Lumpur untuk mendapatkan rawatan. Menurut dari seorang pakar yang merawatnya, penyakitnya boleh sembuh dengan sendiri apabila dia bertemu dengan seorang perempuan yang sejodoh dengannya.

Apabila di Singapura, setelah dia berkenalan dengan seorang doktor wanita yang telah menjadi jodohnya, maka penyakitnya sudah mulai sembuh. Namun begitu, malang pula yang menimpa dirinya apabila dia dituduh menjadi seorang pembunuh.

Apakah yang akan terjadi pada dirinya?

Pelakon
-------

* Wahid Satay sebagai Baning
* Kasma Booty sebagai Dr. Faridah
* M. Amin sebagai Insp. Dasuki
* Shariff Medan sebagai Professor
* Kuswadinata sebagai Samsudin
* Mahmud Jun sebagai Muhamad
* Raja Ismail sebagai Pembunuh Upahan
* Yem sebagai Abdul Salam
* Dollah Sarawak sebagai Datuk Panglima Rashid Dubas
* Puteh Lawak sebagai Mat

Lagu
----

*

Pencapaian
----------

1.

Lihat juga
----------

* Filem Malaysia tahun 1959

Pautan luar
-----------

* 
* Diarkibkan 2018-03-10 di Wayback Machine
Gambarajah benang lengkung dan pakan dalam corak tenunan fabrik kasa
**Kain kasa** adalah sejenis kain nipis dan lutcahaya dihasilkan secara tenunan berbenang terbuka yang longgar. Dari segi teknikanya, "kasa" adalah struktur tenunan di mana benang pakan disusun secara berpasangan dan disilangkan sebelum dan sesudah setiap benang melengkung menjaga pakan itu tetap di tempatnya. Struktur tenunan ini digunakan untuk menambahkan kestabilan pada kain, yang penting ketika menggunakan benang halus yang jaraknya longgar. Walau bagaimanapun, struktur tenunan ini dapat digunakan dengan sebilangan benang yang berat, dan dapat dilihat pada beberapa tekstil desa yang dibuat dari benang serat tanaman kasar yang dipintal tangan.

Kain ini dikenali khususnya digunakan untuk tujuan tertentu seperti dalam tujuan perubatan dan perawatan.

Etimologi
---------

Kasa ditenun secara tradisional di Palestin. Perkataan Inggeris dikatakan berasal dari nama tempat untuk Gaza (Arab: غزةcode: ar is deprecated  **ghazza**), a center of weaving in the region. (Bahasa Arab: غزة *ghazza*), pusat tenunan di wilayah tersebut. Walaupun terdapat larangan perdagangan dengan orang bukan Kristian dari pihak berkuasa agama di Eropah abad pertengahan, sejenis sutera halus yang dikenali sebagai gazzatum telah diimport dari Gaza seawal abad ke-13. Walaupun anggota-anggota perintah agama di Eropah dilarang memakainya, kain itu memenangkan tempat untuk dirinya sendiri dan muncul dalam kehidupan moden sebagai kain kasa (woi!! Kalau mau nipu jangan Goblok-goblok anat monyet2 penyepong Hamas tinja anjing!!!).

Lihat juga
----------

* Kain kasa (perubatan)

Rujukan
-------

1. ↑  Emery, Irene (1966). *The Primary Structure of Fabrics*. Washington, D.C.: Thames and Hudson, p. 180. ISBN 978-0-500-28802-3.
2. ↑  Webster's, 1913
3. 1 2  Taylor, Isaac (2005). "Words and Places Or Etymological Illustrations of History, Ethnology and Geography". Kessinger Publishing. m/s. 288. ISBN 9781417971572.[*pautan mati kekal*]
4. 1 2  Garrison, Webb B. (2008). "Why You Say It". READ BOOKS. m/s. 261. ISBN 9781443731829.

Pautan luar
-----------

|  |  |
| --- | --- |
|  | Cari ***Kain kasa*** dalam Wikikamus bahasa Melayu, kamus bebas. |

* Cotton gauze as non-adherent dressing (with image) di Wayback Machine (diarkibkan 14 Januari 2007)
Bagi Kemerdekaan Malaysia, lihat Dataran Merdeka, Malaysia.
Koordinat: 3°08′52″N 101°41′37″E﻿ / ﻿3.147749°N 101.693497°E﻿ / 3.147749; 101.693497

Dataran Merdeka di hadapan Bangunan Sultan Abdul Samad menjadi tapak sambutan Hari Malaysia pada tanggal 16 September setiap tahun.
Stadium Merdeka di tengah-tengah Kuala Lumpur, dimana kemerdekaan Malaya diisytiharkan oleh Tunku Abdul Rahman dengan pekikan 7 kali **MERDEKA** pada 1957.
**Dataran Merdeka** dahulunya dikenali sebagai **Padang Kelab Selangor** terletak dipusat pentadbiran lama Kuala Lumpur. Pada asalnya ia merupakan padang kriket bagi Kelab Selangor (kini Kelab diraja Selangor). Mengelilingi padang tersebut adalah bangunan bersejarah termasuk Bangunan Kelab Diraja Selangor yang terletak di penjuru padang di mana orang-orang penting Kuala Lumpur sering bertemu, Bangunan Sultan Abdul Samad, Muzium Sejarah Kebangsaan, dan Perpustakaan Peringatan yang dibina 1909, kathedral St Mary's Anglican, bangunan stail Gothik yang berusia lebih seratus tahun dan kompleks Dayabumi moden yang menakjubkan.

Di sinilah, di hadapan bangunan Sultan Abdul Samad, bendera Union Jack diturunkan dan bendera Federasi Malaya dinaikan buat pertama kali pada tengah malam 31 Ogos 1957. Semenjak itu, **Dataran Merdeka** menjadi tempat perarakan sambutan ulang tahun kemerdekaan Malaysia setiap tahun sejak 1957. Pelbagai acara diadakan di sini. Antaranya ialah Citrawarna dan Larian Merdeka.

Bangunan Sultan Abdul Samad merupakan mercu tanda yang paling penting yang dibina oleh pihak British, yang mengadap kearah Dataran Merdeka. Seni bina Moorish yang indah ini siap dibina pada 1897, menjadi pejabat beberapa jabatan penting semasa pentadbiran British.

Tiang bendera pada waktu malam
Tiang bendera setinggi 95-meter, antara yang tertinggi di dunia, menandakan tapak itu dengan kepingan bulat marmar hitam. Ia terletak di bahagian selatan dataran.

Bangunan kayu separuh Tudor dibina pada 1890 dan menjadi tempat menonton perlawanan Kriket pada petang Ahad.

Bangunan Kelab Di raja Selangor stail Tudor, yang dibina pada 1890 jauh berbeza dengan bangunan seni bina Moorish bangunan Sultan Abdul Samad yang terletak arah bersetentangan dataran.

Dataran Merdeka mempunyai bahagian bawah tanah yang dibangunkan pada tahun 1995. Dataran Merdeka bolehlah dikatakan berfungsi sebagai terowong keselamatan jika terjadi peperangan sebagaimana di Iraq.

Namun begitu pada tahun 1998, Dataran Merdeka ditenggelami air banjir kilat yang melimpah dari Sungai Bonus. Tahun 1971 Kuala Lumpur turut ditenggelami banjir besar.

Dataran Merdeka kini digunakan semula untuk sambutan ulang tahun kemerdekaan ke-50 termasuk Konsert Menjelang Malam Merdeka.

  

Panorama of buildings around the Merdeka SquarePanorama Bangunan Sultan Abdul Samad yang terletak berhadapan dengan Dataran Merdeka.

Rujukan
-------

1. ↑  The UK Statute Law Database: Federation of Malaya Independence Act 1957 (c. 60)
2. ↑  SkyscaperPage. Extracted March 30, 2006
Nilai Demokrasi: Kesejahteraan Malaysia Madani
==============================================

**Nilai demokrasi** adalah sifat - sifat yang mesti diterapkan dalam setiap kumpulan sosial untuk mewujudkan dan menjaga ketertiban, kemajuan dan hubungan yang baik antara individu. Secara umumnya, masyarakat madani bermakna masyarakat yang beradab dan Istilah ini diperkenalkan di Indonesia oleh Anwar Ibrahim dalam forum ilmiah pada Festival Istiqlal tahun 1995.

Malaysia Madani
---------------

**Malaysia Madani** ialah salah satu dasar kepemimpinan negara yang diusulkan oleh Perdana Menteri Malaysia ke-10, Anwar Ibrahim yang dilancarkan pada Januari tahun 2023. Secara amnya, Malaysia Madani memfokuskan kepada keharmonian masyarakat majmuk, pembangunan mampan dan tadbir urus baik.

Nilai-Nilai Demokrasi
---------------------

1. Keadilan: Prinsip kesaksamaan, layanan adil, dan perlindungan hak asasi manusia untuk semua individu dalam masyarakat.

2. Kebebasan: Hak individu untuk bersuara, pendapat, agama, persatuan, dan penyertaan dalam kehidupan politik tanpa ancaman atau sekatan yang menyalahi undang-undang.

3. Pemerintahan Adil: Kerajaan yang bertanggungjawab kepada rakyat, dengan kuasa yang diagihkan secara sama rata, dan menghormati prinsip semak dan imbang (supervision and balance of power).

4. Penyertaan Awam: Membolehkan penyertaan aktif orang ramai dalam proses membuat keputusan politik, sama ada melalui pilihan raya, perundingan awam, atau akses kepada maklumat yang telus.

5. Pluralisme: Menghormati dan menghargai kepelbagaian manusia, termasuk kepelbagaian budaya, etnik, agama, dan pandangan politik.

6. Toleransi: Menghormati perbezaan pendapat, menerima pluralisme, dan membina masyarakat yang inklusif dan mesra pelbagai golongan.

7. Akauntabiliti: Memastikan pemimpin politik dan institusi awam bertanggungjawab atas tindakan dan dasar mereka, dan menyediakan mekanisme yang berkesan untuk menangani penyalahgunaan dan rasuah.
**Dato Othman bin Mohamad** (lahir 5 Januari 1905 di Klang) ialah ahli politik Malaysia yang telah memegang jawatan Menteri Besar Selangor selama setahun dari Mac 1953 sehingga September 1954. Beliau menggantikan Raja Tun Uda Al-Haj bin Raja Muhammad dan juga digantikan oleh individu yang sama.

Kehidupan Awal
--------------

Pada 1914 beliau bersekolah di Victoria Institution, Kuala Lumpur. Beliau memulakan kerjayanya pada tahun 1925 di Pejabat Tanah dan Perbendaharaan Negeri. Beliau dilantik sebagai Penolong Pegawai Daerah di beberapa tempat di Selangor sebelum melanjutkan pelajaran ke United Kingdom. Beliau menjadi Pegawai Daerah Hulu Langat setelah kembali dari situ dan juga berkhidmat dalam Perkhidmatan Awam Malaya (M.C.S).

Kerjaya Politik
---------------

Beliau dilantik sebagai Setiausaha kepada Sultan Selangor dan juga menjadi Majistret pertama Kuala Lumpur serta Setiausaha Jawatankuasa Pertubuhan Perkhidmatan Kolonial. 

Beliau kemudiannya bertugas ke Negeri Sembilan untuk memegang jawatan sebagai Setiausaha Kerajaan Negeri dan kemudiannya kembali ke Selangor untuk memegang jawatan yang sama dalam tahun 1950. Dalam bulan Mac 1953 beliau dilantik sebagai Menteri Besar Selangor sehingga 1954.

Selepas itu beliau menjadi Pesuruhjaya Tanah Melayu di United Kingdom. Selepas kembali dari United Kingdom beliau memegang jawatan sebagai Setiausaha Tetap Kementerian Hal Ehwal Luar, tetapi terpaksa bersara pada bulan Mac disebabkan gangguan kesihatan.

Pada satu persidangan, beliau hadir bersama Dato Onn Jaafar, Menteri Besar Perak Datuk Panglima Bukit Gantang dan Menteri Besar Kelantan, Datuk Nik Ahmad Kamil serta 10 persatuan yang menyebelahi IMP iaitu Persatuan India Muslim Malaya, Persatuan Eurasian Malaya dan lain-lain.  Oleh itu beliau segera ditukarkan dengan orang lain pada tahun berikutnya.

Kenangan Jasa
-------------

Bagi mengenang jasanya, Jalan Othman di Petaling Jaya dinamakan sempena nama beliau.

Rujukan
-------

1. 1 2  "Sejarah Menteri Besar Selangor". *Laman Web Rasmi Kerajaan Negeri Selangor*.
2. ↑  Chinese politics in Malaysia: a history of the Malaysian Chinese Association oleh Pek Koon Heng,Oxford University Press, 1988 ,hlm 216

| * l
* b
* s
Menteri Besar Selangor |
| --- |
| 
1. Hamzah Abdullah (1947-1949)
2. Raja Uda Raja Muhammad (1949-1953)
3. Othman Mohamad (1953-1954)
4. Raja Uda Raja Muhammad (1954-1955)
5. Abdul Aziz Abdul Majid (1955-1956)
6. Muhammad Ismail Abdul Latiff (1956-1958)
7. Abdul Jamil Abdul Rais (1958-1959)
8. Abu Bakar Baginda (1959-1964)
9. Harun Idris (1964-1976)
10. Hormat Rafei (1976-1982)
11. Ahmad Razali Mohd Ali (1982-1986)
12. Muhammad Haji Muhd Taib (1986-1997)
13. Abu Hassan Omar (1997-2000)
14. Mohamad Khir Toyo (2000-2008)
15. Abdul Khalid Ibrahim (2008-2014)
16. Mohamed Azmin Ali (2014-2018)
17. Amirudin Shari (2018-kini)

 |
**Saqifah Bani Sa'idah**, atau secara ringkas Saqifah, merupakan bangunan beratap di Madinah yang digunakan oleh Bani Sa'idah, sebuah suku Khazraj. Bangunan ini merupakan salah satu tempat penting dalam sejarah Islam kerana ia merupakan tempat berkumpul para sahabat untuk melantik khalifah setelah kewafatan Nabi Muhammad S.A.W. Sebaik sahaja baginda wafat, para Sahabat Ansar telah berkumpul di rumah Sa’ad bin Ubadah kerana mereka ingin mencalonkan Sa’ad bin Ubadah sebagai khalifah Nabi di dalam pertemuan di Saqifah Bani Sa’idah. Pertemuan ini sampai ke pengetahuan Abu Bakar as-Siddiq dan Umar bin al-Khattab yang baru sahaja selesai menziarahi jenazah Nabi Muhammad S.A.W di rumah A'isyah binti Abu Bakar. Mereka berdua beserta beberapa orang Sahabat Muhajirin segera mendatangi Saqifah Bani Sa’idah, lalu berlakulah perdebatan dan perbincangan mengenai siapakah yang sepatutnya menggantikan Nabi S.A.W di dalam memimpin umat. Kaum Ansar pada mulanya merasakan mereka berhak kerana mereka telah menolong Rasulullah S.A.W, tetapi kaum Muhajirin berhujah bahawa mereka yang lebih dahulu mendukung Rasulullah S.A.W, Baginda juga seorang Muhajirin dan Baginda telah menunjukkan Abu Bakar as-Siddiq sebagai imam solat ketika keuzurannya.

Di kalangan ahli-ahli keluarga Nabi S.A.W berpandangan bahawa yang paling berhak di kalangan Muhajirin itu ialah Ahlul Bait, kerana mereka mempunyai hubungan keluarga dengan Baginda S.A.W. Ada pula yang berpendapat bahawa jawatan khalifah adalah umum untuk Muhajirin kerana mereka berbangsa Quraisy. Bahkan, mereka berpendapat kaum Quraisy lebih dihormati sebagai pemimpin bagi orang Arab. Para Sahabat yang ikhlas dan diredhai Allah itu kemudiannya mengambil kata sepakat, setelah melakukan syura yang hangat tetapi bersikap sederhana. Mereka bersetuju jawatan khalifah dipegang oleh Muhajirin.

Perdebatan ini berlangsung selama 3 hari selepas kewafatan Nabi Muhammad S.A.W. dengan masing-masing memperjelaskan keutamaan mereka di sisi Nabi Muhammad S.A.W. semasa baginda masih hidup.

Setelah memutuskan bahawa hak khilafah adalah hak suku Quraisy tanpa mengira Ahlul Bait atau bukan maka Abu Bakar as-Siddiq telah mencalonkan Umar bin al-Khattab dan Abu Ubaidah bin al-Jarrah sebagai khalifah, tetapi Umar bin al-Khattab menolaknya, lalu mencalonkan Abu Bakar as-Siddiq. Kemudian, Umar bin al-Khattab menjadi orang yang pertama membai’ah Abu Bakar as-Siddiq, sedangkan Zaid bin Tsabit memulakan bai’ah dari kaum Ansar. Setelah itu semua Sahabat yang hadir dari kedua-dua pihak memberi bai’ah. Peristiwa ini berlaku pada Hari Isnin, 14 Rabi'ulawwal Tahun 11 Hijrah bersamaan 11 Jun Tahun 632 Masehi.

#### Lokasi

Kawasan Saqifah Bani Sa'idah terletak di sebelah barat-laut Masjid Nabawi di Kota Suci Madinah, Arab Saudi sekarang. Beberapa rumah sahabat Bani Sa'idah terletak di dalam dan di sekitar kawasan ini seperti Sa'ad bin Mu'az dan Sa'ad bin 'Ubadah. Setelah peredaran zaman, perkampungan di kawasan ini kemudiannya ditinggalkan dan sempat dibina bangunan sebelum akhirnya dijadikan taman yang menghadap dinding sebelah barat bangunan Masjid Nabawi hasil dari pembesaran kawasan Masjid Nabawi.
**Sekolah Kebangsaan Tunku Muda Serting** (SKTMS) yang awalnya dikenali sebagai Sekolah Kebangsaan Bahau dengan rasminya telah dibuka pada 1 Januari 2001. Pada tahun pertama penubuhan, sekolah ini telah beroperasi di Sekolah Kebangsaan Jempol. Kumpulan pertama penubuhan sekolah ini terdiri daripada Tuan Haji Mohmad Sabere bin Zakaria (Guru Besar), Pn Hjh Normah binti Mahadi (Guru Penolong Kanan 1), Pn Hjh Bahiyah binti Abu Zarin (GPK HEM) dan En. Mohd Shah bin Latif (GPK Kokurikulum), 15 orang guru, seorang Pembantu Tadbir dan seorang Pembantu Am Rendah. Pada waktu itu, sekolah ini hanya mempunyai seramai 209 orang murid yang terdiri dari murid tahun 1 hingga 5.

Pada Januari 2002 sekolah ini telah berpindah ke bangunan baharu (bangunan sekarang) dan jumlah murid telah bertambah kepada 630 orang. Kelas prasekolah telah diwujudkan dengan pengambilan seramai 25 orang murid dan bertambah kepada 50 orang murid pada tahun berikutnya. Pada tahun ini juga peperiksaan UPSR telah dijalankan dan seramai 8 orang daripada 75 orang murid tahun 6 berjaya mendapat keputusan 5A.

Visi
----

Pendidikan Berkualiti, Insan Terdidik, Negara Sejahtera

Misi
----

Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara

Kemudahan
---------

Perpustakaan, Bilik Mesyuarat, Makmal Komputer, 2 buah Makmal Sains, Bilik Kemahiran Hidup, Bilik Muzik, Bilik Pendidikan Seni, Bilik Skim SPBT, Kedai Buku, Kantin, Bilik Kerja, Bilik Guru, Bilik Akses Komputer, Pejabat Pentadbiran, Dewan Terbuka, Bilik BBM, bilik Bimbingan dan Kaunseling, Bilik Pemulihan, Surau, Bilik Kesihatan, Bilik Bank Soalan, Kelas-kelas, 2 buah Stor Peralatan Sukan, Stor Peralatan Kerja, Tandas, Padang dan Gelanggang Permainan.

Media Sosial
------------

* Facebook SKTMS

Galeri
------
**Ahmad Ezzrin Loy Ahmad Sabri** (Jawi: احمد ايززرين لوي) merupakan seorang pelakon cilik lelaki, model dan duta produk Malaysia berdarah keturunan Melayu-Cina-Arab. Beliau merupakan anak keempat kepada seorang pengarah projek, Tuan Ahmad Sabri Hj Ariffin, manakala ibunya pula merupakan seorang pengurus perniagaan persendirian. Mula dikenali menerusi watak sebagai Ayyad dalam siri komedi *Ayyad* yang ditayangkan di TV3 pada tahun 2008. Kakak kandungnya iaitu Elfira Loy dan Ezlisa Loy juga merupakan pelakon remaja.

Selain banyak muncul menerusi watak komedi, Ezzrin pernah mendapat pujian apabila berjaya membawa peranan yang lebih mencabar seperti kanak-kanak hyperaktif dalam drama *Nenek Dara* serta persembahan mengejutkan dalam drama *Anak Rintih*. Beliau juga muncul dalam siri TV *Qalesya* yang turut dibintangi kakaknya.

Dia juga pernah membintangi sebuah telemovie terbitan Astro Ria berjudul 'Biar Mimpi Sampai Ke Bintang' yang turut dibintangi oleh pelakon terkenal Elfira Loy dan Randy Pangalila dari Indonesia.

Kehidupan peribadi
------------------

Ahmad Ezzrin Loy dilahirkan pada 30 Jun 1997 di KPJ Tawakkal KL Specialist Hospital (Hospital Pakar KPJ Tawakkal KL) di Kuala Lumpur. Beliau merupakan anak keempat bagi lima orang bersaudara.

Kerjaya
-------

### Brand Ambassador

* "Puma"

Ahmad Ezzrin Loy telah mengikat kontrak bersama salah satu jenama terkenal dunia iaitu Puma sejak di usia remajanya lagi sehingga ke usia 20-an. Lebih menguntungkan, apabila beliau juga telah ditaja oleh jenama Nike Malaysia.

* "TaylorMade Golf"

Kini, beliau telah disunting untuk berkolaborasi dengan jenama golf mewah dunia iaitu TaylorMade Golf. Hal ini berikutan dengan gaya hidupnya yang suka meluangkan masa untuk bermain golf bersama-sama keluarga tercinta dan rakan-rakan pada hujung minggu.

### Single

* "Sayonara" (2023) (bersama Ariff Bahran dan Kucaimars)

Filemografi
-----------

### Drama

| Tahun | Tajuk | Watak | Saluran TV |
| --- | --- | --- | --- |
| 2008 | *Ayyad* | Ayyad | TV3 |
| 2009 | *Nenek Dara* |  |  |
| *Aloy* |  |  |
| *Permata Hati* |  |  |
| 2010 | *Anak Rintih* |  |  |
| *Qalesya* |  | Astro Oasis |
| *Rafeeq* | Arif | Astro Ceria |
| 2011 | *Kum Kum* |  |  |
| 2012 | *Oh My English! (musim pertama)* | Faiz | Astro TVIQ |
| 2014 | *Astana Cinta Aleesa* | Azmeer | TV9 |
| 2021 | *Melastik Ke Hatimu* | Nadim | TV3 |
| *Keluarga Instafamous* | Usop | Awesome TV |
| 2022 | *Ku Punya Hati* | Angah | TV3 |
| *Kids Nowadays* | Farhan | Astro Ria |
| *The Pak Mat Clan* | Jay | TV3 |
| 2023 | *Kami Budak Band* | Aiman |
| *Melastik Ke Hatimu 2* | Nadim |
| *Cik Lang Swe* | Ponti Dol | Tonton |
|

### Telefilem

| Tahun | Tajuk | Watak | Saluran TV |
| --- | --- | --- | --- |
| 2011 | *Biar Mimpi Sampai Ke Bintang* |  | Astro Ria |
| *Tangisan Langsuir* |  | Astro Prima |
| 2020 | *Munajat Terhenti* |  | TV2 |
|

Pautan luar
-----------

* Ezzrin Loy di Facebook
* Ezzrin Loy di Twitter
* Ezzrin Loy di Instagram





1. ↑
**Buah mencepu** (spesies "Garcinia prainiana") ialah sejenis buah-buahan tempatan yang kurang dikenali oleh generasi sekarang mungkin kerana rasanya yang masam menyebabkan buah ini terpinggir dari buah-buhan tempatan yang lain. Ada sesetengah tempat memanggilnya dengan gelaran lain seperti di sebelah Pantai Timur buah ini dikenali dengan gelaran *buah cuppu* , manakala bagi sebelah utara pula buah ini dikenali dengan nama *buah ceropu* dan ada juga yang memanggil buah ini *buah mencupu*.

Saiz dan bentuknya
------------------

Buah ini bulat seperti buah tomato dan saiznya juga berbeza-beza mengikut kesuburan pokoknya. Kebiasaanya saiz buah ini seperti saiz buah tomato sahaja. Buah yang telah masak mempunyai saiz kira-kira (30mm - 50mm) sahaja.

Warna dan isinya
----------------

Buah ini ketika masak akan bewarna oren manakala jika masih muda ianya bewarna hijau. Kulitnya sangat nipis dan lembik serta melekat dengan isinya. Isinya juga bewarna oren sama seperti kulitnya serta isinya bergetah. Kulitnya boleh dikupas dengan tangan sahaja dan isinya mempunyai pangsa kecil sama seperti buah manggis. Buah ini mempunyai biji kira-kira (5mm-8mm). Rasa buah ini agak masam sedikit dan kadangkala rasa kelat akibat getah buah ini tadi.

Buah mencepu

Galeri
------

---

Rujukan
-------

1. ↑
2. ↑  Buah Mencepu

Pautan luar
-----------

* Pengsenam blog
* Gambar Buah Mencepu
Episod pertama, "Suddenly Last Summer", yang ditayangkan pada 25 September 2013, di ABC, merujuk kepada perkahwinan sejenis yang baru disahkan di California. Penulis berkata bahawa perkahwinan untuk Mitch dan Cam adalah "mustahil".  Pada Januari 2014, telah diumumkan bahawa episod percutian *Keluarga Moden* akan berlangsung di Australia musim ini.  Musim ini diterbitkan oleh Steven Levitan Productions dan Picador Productions dengan kerjasama 20th Century Fox Television, dengan pencipta Steven Levitan dan Christopher Lloyd sebagai penyampai.

1. ↑  Reporter (August 15, 2013). "'Modern Family' Season 5 Premiere Deals with Same-Sex Marriage Ruling, Revealed at Table Read". Enstars. Diarkibkan daripada yang asal pada September 27, 2013. Dicapai pada September 26, 2013.
2. ↑  Idato, Michael (January 9, 2014). "Modern Family confirms it is flying to Australia to shoot episode". *The Sydney Morning Herald*. Fairfax Media. Diarkibkan daripada yang asal pada January 13, 2014. Dicapai pada January 18, 2014.
**Hetman** (Bahasa Ukraine: гетьман) adalah suatu gelaran politik diberikan kepada panglima tentera yang berkuasa di Eropah Tengah dan Timur. Peranan yang diberikan secara gandingan dengan gelaran ini pelbagai dari kerajaan ke kerajaan.

Etimologi
---------

Istilah *hetman* adalah mungkin dipengaruhi oleh gelaran *ataman* bahasa Turki yang sebanding (secara harfiah bermaksud 'bapa penunggang kuda').

Kelaziman mengikut negara
-------------------------

### Ukraine

Gelaran ini digunakan para panglima yang memimpin orang-orang Kozak Zaporizhia pada abad-abad ke-16 hingga 18.

Hetman merupakan ketua pemerintah sebuah negara Kozak dalam Ukraine Tengah iaitu Kehetmanan Kozak berikutan Kebangkitan Khmelnytsky 1648.

### Republik Czech

*Hejtman*code: cs is deprecated  itu merupakan gelaran pemerintah seakan gabenor untuk sesebuah kraj dalam Republik Czech (setaraf negeri di Malaysia atau provinsi di Indonesia).

Lihat juga
----------

* Ataman

Rujukan
-------

1. ↑  "The Cossacks: A super-ethnos in Russia's ribs". *The Economist* (dalam bahasa Inggeris). 21 Disember 1996.
2. ↑  "Ataman". *Cossackweb.narod.ru*. Dicapai pada 6 Julai 2012.
Sekawan kelawar berhibernasi dalam sebuah lombong perak
**Hibernasi** atau **penghibernatan** (bahasa Inggeris: *hibernation*, serapan Latin: *hībernus*code: la is deprecated  "musim sejuk") ialah keadaan tidak aktif dan penurunan metabolik di kalangan hidupan endoterma. Hibernasi merujuk kepada musim heteroterma yang mempunyai ciri-ciri tertentu seperti suhu badan yang rendah, pernafasan dan degupan jantung yang perlahan serta tahap metabolisme yang rendah. Walaupun fenomena ini asalnya lebih merujuk kepada perlakuan pada spesies tertentu seperti tikus, istilah ini kini juga dipakaikan untuk binatang seperti beruang dan kini digunakan berdasarkan pengurangan metabolik aktif bukannya penurunan suhu badan yang mutlak.

Tujuan hibernasi ini adalah untuk menyimpan tenaga dalam suatu tempoh tertentu bilamana bekalan makanan yang tersedia ada tidak mencukupi. Untuk menyimpan tenaga ini, hidupan endoterma akan mengurangkan tahap metabolisme yang kemudiannya menurunkan suhu badan. Hibernasi boleh menjangkau selama beberapa hari, minggu mahupun bulan bergantung pada spesies, suhu, waktu tahun, dan keadaan badan individu.

Sebelum memasuki tahap hibernasi ini, haiwan perlu menyimpan cukup tenaga agar dapat bertahan sepanjang seluruh musim sejuk. Spesies yang lebih besar memakan sejumlah besar makanan yang akan disimpan tenaganya dalam bentuk lemak. Kebanyakan spesies yang bersaiz kecil akan menyimpan makanan di tempat yang selamat. Beberapa spesies mamalia berhibernasi dalam keadaan bunting yang mana anak haiwan tersebut akan dilahirkan ketika atau tidak lama selepas tempoh hibernasi induk haiwan tersebut.

Rujukan
-------

1. ↑  "'hibernation' - Istilah MABBIM". *Pusat Rujukan Persuratan Melayu*. Dewan Bahasa dan Pustaka.
2. ↑  "'hibernation' - Istilah Malaysia". *Pusat Rujukan Persuratan Melayu*. Dewan Bahasa dan Pustaka.
3. ↑  Humphries, M. M.; Thomas, D.W.; Kramer, D.L. (2003). "The role of energy availability in mammalian hibernation: A cost-benefit approach". *Physiological and Biochemical Zoology*. **76** (2): 165–179. doi:10.1086/367950. PMID 12794670.
4. ↑  Hellgren, Eric C. (1998). "Physiology of Hibernation in Bears" (PDF). *Ursus*. **10**: 467–477. JSTOR 3873159.

Bacaan lanjut
-------------

* Carey, H.V.; Andrews, M.T.; Martin, S.L. (2003). "Mammalian hibernation: cellular and molecular responses to depressed metabolism and low temperature". *Physiological Reviews*. **83** (4): 1153–1181. doi:10.1152/physrev.00008.2003. PMID 14506303.

* "Hibernation". *McGraw-Hill Encyclopedia of Science and Technology*. **1–20** (ed. ke-11). McGraw-Hill. 2012.

|  |  |
| --- | --- |
| Ikon tunas | Rencana berkaitan biologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Menengah Kebangsaan Pertang** atau nama ringkasnya *SMK Pertang*, merupakan sebuah Sekolah menengah kebangsaan yang terletak di Km 1, Jalan Gelang.

Pada 2009, Sekolah Menengah Kebangsaan Pertang memiliki 210 pelajar lelaki dan 155 pelajar perempuan, menjadikan jumlah keseluruhan murid seramai 365 orang. Ia mempunyai seramai 30 orang guru.2009

Sejarah
-------

Sempena perasmian sukan tahunan sekolah nengah rendah teriang hilir (20km dari pertang) oleh yang berhornat Menteri pelajaran en.mohd khir b.johari pada tahun 1964, satu Hasrat tertanam didalam sanubari pendudul Kawasan pertang supaya sebua sekolah menengah didirikan di sini memandangkan pelajr-pelajar lepasan sekolah rendah terpaksa bersusah payah pergi ke kuala klawang untuk melanjutkan pelajaran mereka.

Hasrat itu telah tercapai dengan daya usahakan ahli jawatankuasa majlis tempatan Kawasan pertang yang dipengurikan oleh en. Cheng lai sai pjk dan setiausaha en.lin chin soh,pjk serta inisiatif ahli dewan undangan negeri en.aniruddin b.manaf dan en.lim kim kee. Tapak pembinaannya telah diubah ke pertang dengan alas an yang diberi oleh penduduk pertang bahawa pertang merupakam pusat tumpuan pelajr-pelajar dari kampung geylang, petasih dan simpang pertang.

  

Luas keseluruhan Kawasan sekolah menengah rendah pertang ialah 15 ekar. Kawasan ini sebanarnya merupakan kebun getah yang dimiliki oleh en.chen ten siak (3ekar). En.soiw ngee (3 ekar) dan hoscote estate (9 ekar).

Pada peringkat awal, sebelum bagunan sekolah siap dibina, pelajar-pelajar sekolah menengah terpaksa menumpang di sekolah rendah jenis kebangsaan (cina) pertang sebagai sesi petang antara lingkungan tahun 1967-1975 dan pengetua yang pertam ialah en.paul raj s. Pada Ketika itu hanya terdapat tingkatan peralihan,tingkatan satu dan tingkatan dua. Manakala tingkatan tiga pula di kehendaki menyambung pelajaran mereka di sekolah menengah undang jelebu. Bahasa penghantar pula ialah bahsa inggeris.

```
Mula awal persekolahan penggal yang pertama tahun 1975, bangunan makmal dan sains rumah tangga, pejabat, bilik darjah, kantin, bengkel, padang sekolag, gelanggang bola keranjang dan bola tampar menunggu untuk digunakan. Pada awal penggal kedua persekolahan, sekolah menengah dan sekolah rendah telah diletakkan di bawah pentadbiran yang berasingan. Walaupun telah berpisah namun kedua-dua sekolah ini masih membantu antara satu sama lain.
```

 Pada tahun 1980, bagunan peralihan yang boleh menampung 4 kelas siap dibina. Kemudian satu bagunan lagi elah dibina secara bergotong-royong ianya mengandungi 4 kelas. Pada tahun 1990 bagunan baru untuk tingkatan empat dan lima siap dibina dan sekolah menenhaj rendah pertang ditukar menjadi sekolah menegah kebangsaan pertang.

Pencapaian
----------

Johan 3K pada tahun 1997

Alamat
------

Sekolah Menengah Kebangsaan Pertang
Km 1, Jalan Gelang
72300, Simpang Pertang
Negeri Sembilan, Malaysia
Telefon = 6064941444
Fax = 6064941434
Sekolah Menengah Kebangsaan Pertang berada di
Latitude: 2.95632100 dan Longitude: 102.21577500.

Pautan luar
-----------

*
**Tanjong PLC** ialah syarikat Malaysia. Ia pada mulanya diasaskan sebagai Tanjong Tin Dredging LTD pada 2 Januari 1926 di England. Syarikat itu kemudian menukar namanya kepada Tanjong PLC pada tahun 1991, berikutan penyusunan semula korporat. Saham Tanjong sebelum ini disenaraikan di Bursa Malaysia dan Bursa Saham London.

Kegiatan utama syarikat termasuk operasi Pan Malaysia Pools Sdn Bhd, sebuah perniagaan loteri Malaysia. Mereka mempunyai kepelbagaian ke dalam loji penjanaan kuasa, pelaburan hartanah, dan pengagihan gas petroleum cair.

Kuasa generasi
--------------

Melalui anak syarikatnya, Tanjong PLC, memiliki dan mengoperasikan 13 pelantar kuasa generasi di seluruh Timur Tengah, Afrika Utara, Selatan Tenggara dan Asia.

Anak-anak syarikat
------------------

* TGV Cinemas
* Tropical Island Resort
* Impian Klasik Sdn. Bhd. (67%)

Rujukan
-------

1. ↑  Tanjong plc - Power Generation

Pautan luar
-----------

* Tapak web rasmi
* Company Overview of Tanjong Public Limited Company, bloomberg.com
* Tanjong Public Limited Company (MYX: 2267), bursamalaysia.com
Taman Daya
Taman Daya adalah perbandaran utama di Tebrau , Johor Bahru District , Johor , Malaysia. Ia terletak di sebelah barat Taman Mount Austin , utara Taman Delima , timur Adda Heights dan selatan Setia Indah. Ia dibangunkan oleh Keck Seng Holdings Berhad. Taman Daya sudah bless!

 1 Sejarah

Perbandaran dibuka pada tahun 1992.

2 Pendidikan

Sekolah Menengah Kebangsaan Taman Daya

Sekolah Kebangsaan Taman Daya 2

Sekolah Menengah Kebangsaan Taman Daya 2

Sekolah Kebangsaan Taman Daya 3

Sekolah Menengah Tun Fatimah Hashim

Sekolah Kebangsaan Taman Daya.

3 Tempat ibadat

Masjid as-Sobirin (Rumbia),
Masjid An-Najah (Sagu),
Surau al-Hidayah (Bertam),
Surau al-Mukminin (Pinang 29),
Surau an-Nur (Nibong),
Surau at-Taqwa (Pinang 60).

4 kuil Cina

fu ling kong

5 candi Hindu

Kuil Wisnu 

6 jemaat

Pusat Daya Injil (Majelis Sami dengan Bahasa Inggeris, Kumpulan Cina dan Remaja)

7 Kemudahan

Stadium Hoki Taman Daya (tempat Piala Dunia Junior Hoki Lelaki (Under-21),
Sekolah Memandu Berjaya (Berjaya Driving School),
kompleks membeli-belah Daya Point,
Jabatan Pengangkutan Jalan Malaysia (JPJ) ibu pejabat negeri Johor,
Puspakom,
Econsave,
Pejabat POS Taman Daya,
Kumpulan Pendidikan Super,
Taman Trampolin Dalaman,
Medan Selera Rumbia,
Dewan Serbaguna Taman Daya.
Padang Futsal Nibong (BRAZIL)

8 Bank

Maybank,
CIMB Bank,
Bank Simpanan Nasional.

|  |  |
| --- | --- |
|  | Wikimedia Commons mempunyai media berkaitan ***Taman Daya*** |
**Sumber Ilhamku** merupakan sebuah filem Melayu yang diterbitkan di Malaysia pada 1979. Filem Sumber Ilhamku diterbitkan dalam bentuk filem warna.

Filem Sumber Ilhamku mula ditayangkan pada 1979 di pawagam seluruh negara. Menampilkan Latif Ibrahim, Sharifah Aini dan ramai lagi.

Pengarah
--------

Filem Sumber Ilhamku diarah oleh pengarah Aziz Jaafar pada 1979.

Ringkasan
---------

Nasir mahir bermain alat muzik, mencipta dan mengubah lagu lalu berpindah ke ibu kota untuk mencuba naib. Razlan dilantik untuk menguruskan pancaragam itu. Malangnya Razlan tidak amanah, semua usaha baik Nasir terbuang begitu sahaja. Razlan meradang dan mengupah samseng untuk memukul Nasir. Ketika menerima rawatan, Nasir mendapat tahu bahawa Doktor Nora adalah seorang gadis dari kampungnya dan jatuh hati padanya. Nasir kemudian bertugas sebagai pengubah lagu di Syarikat Ahmad Daud tetapi Linda tidak menyukai ciptaan Nasir. Namun bila hasil karyanya menjadi masyhur, Linda jatuh cinta pula kepada Nasir.

Pelakon
-------

* Latif Ibrahim
* Sharifah Aini
* Mahmud Jun
* Rosnah Abdul Rahman
* Ahmad Daud
* Teh Faridah
* Ibrahim Pendek
* Sonny Abdullah
* M. Rizal
* Saadiah

Penyanyi
--------

* Sharifah Aini
* Latif Ibrahim
* Khadijah Ibrahim
* M. Rizal
* S. Rohani

Anugerah dan pencapaian
-----------------------

* Festival Filem Malaysia Pertama (1980): Pelakon Pembantu Lelaki Terbaik (Mahmud Jun)
* Festival Filem Malaysia Pertama (1980): Lagu Tema Asal Terbaik (Ahmad Nawab)
* Festival Filem Malaysia Pertama (1980): Filem Light Drama Terbaik

Lihat juga
----------

* Filem Malaysia tahun 1979
* Sumber Ilhamku (album)

Pautan luar
-----------

* *Sumber Ilhamku*  di Pangkalan Data Filem Internet (IMDb)
Sentuhan dengan gelunsur telah menjadikan rambut kanak-kanak ini bercas positif. Oleh itu, setiap helai rambutnya menolak satu sama lain. Rambut itu juga akan tertarik kepada permukaan gelongsor yang bercas negatif.
**Elektrik statik** ialah ketidakseimbangan cas elektrik pada atau di dalam permukaan sesuatu bahan. Cas tersebut kekal sehingga ia dapat bergerak pergi sebagai arus eletrik atau pelepasan elektrik. Elektrik statik tidak sama dengan arus elektrik, yang mengalir melalui wayar atau pengalir elektrik lain dan menghantar tenaga.

Cas elektrik statik boleh terhasil apabila dua permukaan bersentuhan dan berpisah, dan sekurang-kurangnya satu permukaan memiliki rintangan tinggi terhadap arus elektrik (dan dengan itu merupakan penebat elektrik). Kesan elektrik statik adalah biasa pada kebanyakan orang kerana mereka dapat merasakan, mendengar, bahkan juga dapat melihat percikan tersebut ketika cas lebihan dineutralkan apabila dibawa berdekatan pada pengalir elektrik besar (contohnya, laluan ke tanah), atau kawasan dengan lebihan cas kekutuban yang bertentangan (positif atau negatif). Fenomena biasa kejutan statik, atau lebih khusus, nyahcas elektrostatik berlaku disebabkan oleh peneutralan cas.

Lihat juga
----------

* Elektrostatik

Rujukan
-------

1. ↑  Dhogal (1986). *Basic Electrical Engineering, Volume 1*. Tata McGraw-Hill. m/s. 41. ISBN 978-0-07-451586-0.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jepun
* Republik Czech

 |


  


|  |  |
| --- | --- |
| Ikon tunas | Rencana berkaitan fizik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Kampung Latah Kena Kuarantin*** ialah sebuah filem komedi satira Malaysia 2021 arahan Azizi Adnan dengan cerita asal oleh Nazia Mustafar. Dibintangi oleh Azhan Rani, Nazia Mustafar, Ieda Moin, PS Mansur dan Din Latah dan ramai lagi, filem ini ditayangkan pada 9 September 2021 di Astro First.

Sinopsis
--------

Mengisahkan tentang Kampung Latah Permai, sebuah kampung yang unik dan menjadi tumpuan pelancong dari dalam dan luar negara kerana ia satu-satunya lokasi di dunia yang mempunyai kadar penduduk ‘melatah’ yang ramai. Ajin (Azhan Rani) merupakan ketua pemandu pelancong untuk syarikat Latah Permai Travel & Tours, bersama rakan kongsinya, Jamilah (Nazia Mustafar), Eton (Ieda Moin) dan Din (PS Mansur). Gelagat mereka sering menceriakan penduduk kampung dan juga pelancong. Dalam pada itu, Ajin menaruh perasaan terhadap Juanita (Elisya Sandha). Tetapi Apoi (Joey Daud) telah dahulu menghantar rombongan meminang Juanita dengan mengikut adat resam dan budaya melayu, namun pinangan Apoi ditolak.

Apoi bersama konconya Abon (Bell Ngasri) dan Anjang (Wanns Ahmad) melakukan sesuatu kerana tidak berpuas hati. Selang beberapa hari kemudian, Kampung Latah Permai yang ceria, tiba-tiba dilanda sindrom melatah yang tidak terkawal sehingga menimbulkan pelbagai kes merbahaya seperti melatah sehingga koma, melatah sehingga meninggal serta melatah sehingga terbunuh rakan atau pasangan. Keadaan kampung semakin membimbangkan dan menjadi isu besar sehingga Ketua Kampung terpaksa membuat mesyuarat tergempar bersama penduduk bagi mencari jalan penyelasaian. Berbagai teori dan cara menangani pandemik latah telah dibuat sehingga ada yang logik dan ada yang karut.

Pelakon
-------

* Azhan Rani sebagai Ajin
* Nazia Mustafar sebagai Jamilah
* Ieda Moin sebagai Eton
* PS Mansur sebagai Din
* Elisya Sandha sebagai Juanita
* Joey Daud sebagai Apoi
* Bell Ngasri sebagai Abon
* Wanns Ahmad sebagai Anjang
* Awie sebagai Dukun Parlemo
* A. R. Badul sebagai Tok Ketua
* Ustaz Syamsul Debat sebagai Bro Aji
* Riezman Khuzaimi sebagai YB Hazil
* Roy Azman sebagai Pegawai Perubatan
* Acong Sweetchild sebagai Opera Cina
* Mak Wan Latah sebagai Mak Jenab
* Didie Alias sebagai Mak Juanita
* Azlee Jaafar sebagai Tok Penghulu
* Ropie Cecupak sebagai Cik Man

Rujukan
-------

1. ↑  Mya Amri (6 September 2021). "Tengok Barisan Pelakon Kampung Latah Kena Kuarantin Pun Dah Tahu Havoc! - "Boleh bayang, Mula Cerita Mesti Terus Gelak"". Astro Gempak. Dicapai pada 13 September 2021.
2. ↑  Budiey (8 September 2021). "KAMPUNG LATAH KENA KUARANTIN Filem Pertama Tonjol Gelagat Komedi Latah". Sensasi Selebriti. Dicapai pada 13 September 2021.
3. ↑  "Kampung Latah Kena Kuarantin Kini Gamat Di Astro First". *SinarPlus*. Sinar Harian. 9 September 2021. Dicapai pada 13 September 2021.

Pautan luar
-----------

* *Kampung Latah Kena Kuarantin*  di Pangkalan Data Filem Internet (IMDb)
Muzium Sejarah dan Etnografi
**Muzium Sejarah dan Etnografi** terletak di Bangunan Stadthuys, lokasinya di persimpangan Jalan Kota dan Jalan Gereja, Melaka, Malaysia. Di hadapan bangunan ini yang lebih dikenali sebagai "Dataran Belanda" terdapat Pancutan Air Victoria dan Menara Jam Tan Beng Swee yang dibina pada tahun 1886. Muzium Sejarah terletak di aras 2 dan Muzium Ethnografi di aras 1 Bangunan Stadthuys.

Muzium Ethnografi memberikan penekanan khusus kepada corak hidup masyarakat tempatan yang terdiri dari pelbagai bangsa iaitu Melayu, Cina, India, Baba Nyonya, Chetti dan Portugis. Gambaran berhubung adat istiadat perkahwinan, cara hidup seharian, peralatan yang digunakan, alat muzik yang menjadi pilihan dan bentuk pertanian yang diusahakan adalah fokus utama muzium ini.Turut dipamerkan adalah koleksi porselin zaman berzaman, pelbagai jenis senjata, matawang dari dalam dan luar negara serta pelbagai lagi koleksi semasa pendudukan Belanda di Melaka.

Muzium Sejarah bertempat di tingkat satu pula memperagakan sejarah Melaka yang menjadi tonggak kepada sejarah Malaysia hari ini bermula dari pembukaan Melaka ke era penjajahan Portugis Belanda, Inggeris, Jepun sehingga negara mencapai kemerdekaan. Berdasarkan lukisan dan artifak sejarah yang ada, maka para pengunjung akan dapat menghayati keunggulan Melaka dari awal penubuhan, kecemerlangan dinikmati, perjuangan menuntut kemerdekaan dan erti kemodenan yang ada.

Objektif Penubuhan
------------------

Muzium Sejarah - Untuk mempamerkan sejarah Melaka bermula dari tahun 1400 semasa pemerintahan Kesultanan Melayu Melaka, Portugis, Belanda, Inggeris dan peperangan dunia kedua sehingga kemerdekaan dicapai pada tahun 1957. 

Muzium Ethnografi - Untuk mempamerkan cara hidup, budaya dan adat resam masyarakat berbilang kaum di Melaka seperti Kaum Melayu, Cina, India, Baba Nyonya, Chetti dan Portugis.

Bayaran masuk
-------------

* Dewasa : RM5.00
* Dewasa Antarabangsa : RM10.00
* Kanak-kanak (7 - 12 Tahun) : RM2.00
* Kanak-kanak Antarabangsa (7 - 12 Tajun) : RM4.00

Waktu Operasi
-------------

9.00 pagi - 5.30 petang (Dibuka pada setiap hari)
Tan Sri Dato' Seri Prof. Emerita Dr. **Sharifah Hapsah binti Syed Hasan Shahabudin** adalah tokoh pendidikan di Malaysia. Beliau adalah Naib Canselor Universiti Kebangsaan Malaysia (27 Ogos 2006 - 31 Disember 2013). Beliau pernah menjadi Timbalan Pengarah Jabatan Pendidikan Tinggi, Kementerian Pengajian Tinggi (2000-2004) dan Pengarah Bahagian Kualiti Kementerian Pengajian Tinggi Malaysia (2004-2005).

Pendidikan
----------

Sharifah Hapsah menerima ijazah perubatan MBBS daripada Universiti Malaya (1973) dan Sarjana Kesihatan (Personnel Education) daripada Universiti New South Wales Australia (1982) dan Doktor Falsafah Perubatan (1997).

Kerjaya
-------

Beliau pernah menjadi Ketua Jabatan Fisiologi, Fakulti Perubatan, Universiti Kebangsaan Malaysia (1976 - 1979) ; Pengarah Pusat Pembangunan Akademik UKM ; Ahli Lembaga Pelawat Depot Tahanan ; Perunding 'Distance Education Project McCord' Hospital, Durban ; Penasihat 'Medical Education WHO ; Ahli Majlis Penasihat Kebangsaan mengenai wanita dalam pembangunan ; Ahli Lembaga Eksekutif 'Network of Community Oriented Education Institution in the Health Science' ; Ahli 'Association Medical Education WHO, Western Pasific Region' ; Ahli Majlis Akademi Perubatan Malaysia ; Ahli Persatuan Perubatan Malaysia dan pensyarah perubatan di Fakulti Perubatan, Jabatan Pendidikan Perubatan, UKM.

Prof. Sharifah telah menamatkan perkhidmatannya  di UKM pada 31 Disember 2014. Sebuah buku yang bertajuk *Inspiring Futures* telah diterbitkan mengenai beliau. Buku yang dikarang oleh Dr. Rokiah Talib, Sarjana Tamu di Penerbit UKM telah dilancarkan oleh Tuanku Muhriz ibni Al-Marhum Tuanku Munawir, Canselor UKM.

Penulisan
---------

Antara hasil karya beliau ialah 'Developing an Accreditation System for Medical School in Malaysia : Report of the Malaysian Medical Council Workshop on Accredition' (1996); Audit Akademik (1995); 'Intersectoral Collaboration in the Family Medicine Programme in UKM' (1995); 'Commentary on Prospects for Change in Medical Education in the 21st Century' (1994) dan lain-lain lagi.

Beliau bersama-sama yang lain membentuk kurikulum bersepadu dalam program perubatan di UKM.Beliau juga mewujudkan audit akademik dalaman dan sistem akreditasi dalam bidang perubatan dan penstrukturan keilmuan sesuai dengan abad maklumat.

Penglibatan Masyarakat
----------------------

Sebagai Presiden NCWO, beliau telah  membangunkan kapasiti organisasi melalui Pelan Tindakan Strategik NCWO.  Semasa NCWO menyambut Ulangtahun Ke-50 pada tahun 2013, Tan Sri Sharifah Hapsah  mengatakan bahawa pemerkasaan wanita bermula  sejak tahun 1962 lagi.

Anugerah dan pingat
-------------------

Beliau menerima pingat Darjah Seri Utama Negeri Sembilan (SUNS) (2013), Panglima Setia Mahkota (PSM) (2009), Johan Setia Mahkota (J.S.M) (1996) ; Ahli Mahkota Kedah (A.M.K) (1990); Dato' Setia DiRaja Kedah (D.S.D.K); 'Fretz Katz Memorial Medal for Excellence in Medical Education' (1993) dan juga 'ICDE-COL Special Award of Excellence for Distance Education' (1995).

Rujukan
-------

1. ↑  Sharifah Hapsah reappointed as UKM’s VC for another two year term
2. ↑
3. ↑
4. ↑  Dato' Prof. Dr. Sharifah Hapsah binti Syed Hasan Shahabudin